google/wiki40b huggingface dataset:
गवरी देवी

गवरी देवी (Gavri Devi) की गिनती राजस्थान के महान लोक गायकों में की जाती हैं. मांड गायन शैली गवरी देवी का जन्म वर्ष 1920 को जोधपुर रियासत में हुआ था. इनके माता-पिता दोनों गायक के रूप में बीकानेर दरबार में कलाकर थे. जब इनकी शादी हुई, उन्ही वर्षों में इनके पति के देहांत हो जाने के बाद यह पूरी तरह संगीत की दुनियां में रम गई. इन्होने कई अंतर्राष्ट्रीय कार्यक्रमों में अपनी गायिकी के सुर बिखेरे हैं.

गवरी देवी को 2013 में  राजस्थान रत्न भी मिल चुका है इन्हें राजस्थान की मरु-कोकिला कहा जाता है ये वर्तमान मे पाली जिले मे रहती है वर्तमान में इनकी उम्र 80 वर्ष हो चुकी है फिर भी इस उम्र में भी ये कई भजन संध्या में भजन प्रस्तुत करती रहती है

लेखक-हेमन्त चौधरी खुडाला
उत्तराखंड राज्य एड्स नियंत्रण सोसाइटी

संगठन का लक्ष्य

उत्तराखंड राज्य एड्स नियंत्रण सोसाइटी एक ऐसा भारत की परिकल्पना करता है जहां पर हर व्यक्ति जो एचआईवी के साथ से जूज रहा हो गुणवत्ता की देखभाल और गरिमा के साथ इलाज पा सके। प्रभावी रोकथाम, देखभाल और एचआईवी / एड्स के लिए समर्थन एक वातावरण में हो सकता है जहां मानव अधिकारों का सम्मान किया जा रहा हो और जो संक्रमित या एचआईवी / एड्स से प्रभावित लोग हों वह निष्कलंकित तथा भेदभाव-रहित जीवन जी सकें।

ब्रांड एंबेसडर

विख्यात बॉलीवुड की अभनेत्री चित्राशी रावत उत्तराखंड राज्य एड्स नियंत्रण सोसाइटी की ब्रांड एंबेसडर बना दी गयी है। यह निर्णय सोसाइटी ने नवम्बर 2011 में राज्य में एचआईवी / एड्स के मामलों की बढ़ती संख्या के मद्देनज़र किया है। आश्चर्यजनक रूप से एचआईवी के मामलों की अधिक संख्या राज्य के दूर-दराज़ वाले पहाड़ी क्षेत्रों से सूचित की गयी है।

एड्स के सम्बन्ध में कार्यशालाओं और दूसरे कार्यक्रमों का आयोजन

उत्तराखंड राज्य एड्स नियंत्रण सोसाइटी ने कई कांफ्रेंस तथा कार्यशालाओं का आयोजन किया है जिसका लक्ष्य जवान पीडी को एड्स से ख़बरदार करना है। एक ऐसे ही अवसर में गढ़वाल विवि (ग़ैर-सरकारी संगठन) और उत्तराखंड राज्य एड्स नियंत्रण सोसाइटी (यूसैक्स) ने रेड रिबन क्लब को लेकर एक तीन दिवसीय कार्यशाला 2007 में शुरू की थी। इस मौके पर तकनीकी सत्रों में विशेषज्ञों ने नोडल अधिकारियों व छात्रों को एड्स के बारे में विस्तृत जानकारी दी।
डीज़ल

डीज़ल एक प्रकार का उदप्रांगार ईंधन है जो पेट्रोलियम को कई चरणों में ठंडा करने से एक चरण (२००-३५० C) में बनता है। इसका उपयोग वाहनों, मशीनों, संयत्रों आदि को चलाने के लिए ईंधन के रूप मे किया जाता है। इसका प्रयोग भारी वाहनों तथा तापज्वलित यानि संपीडित वायु में उड़ेलने से हुए स्वतः दहन इंजनों में इस्तेमाल होता है। प्रति लीटर इसमें पेट्रोल के बराबर रासायनिक ऊर्जा होती है। इसके द्वारा चालित इंजनों में नाट्रोजन आक्साईड तथा कालिख के कण अधिक होते हैं, जिसकी वजह से प्रदूषण को नियंत्रित करना मुश्किल होता है। इसलिए इसके स्थान पर जैविक पदार्थों से बने तेल, जिन्हें जैव डीज़ल कहा जाता है, का इस्तेमाल शुरु हुआ है। डीज़ल शब्द का इस्तेमाल इस विस्थापित तेल के लिए भी होता है।
भारत में इस पर पेट्रोल के मुकाबले कम कर लिया जाता है जिसकी वजह से ये पेट्रोल से सस्ता होता है। इसके विपरीत कई देशों में इसके इस्तेमाल को कम करने के उद्देश्य से अधिक कर लगाया जाता है।

इतिहास

इसका नाम जर्मन आविष्कारक रुडोल्फ़ डीज़ल के नाम पर पड़ा है जिसने 1892 में डीज़ल इंजन के लिए पेटेंट लिया।

गुण

डीज़ल सामान्यतः द्रव रूप में पाया जाता है जिसमें कई उदप्रांगार रहते हैं। इस द्रव का घनत्व 820 ग्रान प्रति लीटर, यानि लगभग 820 किग्रा/मी3 होता है तथा इसका वाष्पीकरण 140-250 डिग्री सेन्टीग्रेड पर होता है। इसकी रचना कई उदप्रांगार के मिश्रण से होती है जिसमें खुली कड़ी तथा सुगंधित गोल कड़ी के कार्बन परमाणुओं से बने उदप्रांगार शामिल हैं। इसका औसत रासायनिक सूत्र C12H23 माना जाता है। इसमें प्रति लीटर ऊर्जा 43.18 मेगाजूल होती है जो पेट्रोल से थोड़ी अधिक है पर प्रति किलो दोनों में समान ऊर्जा रहती है।
रूमाल

रूमाल आम तौर पर पतला कपड़े या कागज का एक चौकोर टुकड़ा होता है जिसे जेब या पर्स में ले जाया जा सकता है, और जिसका उद्देश्य व्यक्तिगत स्वच्छता होता है जैसे अपना हाथ, चेहरे या नाक को पोंछना। एक रूमाल को कभी-कभी सूट की जेब में पूरी तरह से सजावट के रूप में भी प्रयोग किया जाता है।
वरुण धवन

प्रारंभिक जीवन

वरुण धवन का जन्म 24 अप्रैल 1987 को डेविड धवन, फिल्म निर्देशक और करुणा धवन के यहाँ मुंबई में हुआ था। 2011 फिल्म, देसी बॉयज के साथ अपने निर्देशन करियर की शुरुआत करनेवाले निर्देशक रोहित धवन, वरुण के बड़े भाई है। वे अभिनेता अनिल धवन के भतीजे है और अभिनेता सिद्धार्थ धवन का चचेरे भाई है। उन्होंने नॉटिंघम ट्रेंट विश्वविद्यालय, ब्रिटेन से व्यापार प्रबंधन में एक डिग्री की है।

अभिनय

अपने अभिनय की शुरुआत करने से पहले, धवन ने 2010 में फिल्म "माय नेम इज़ खान" में करण जौहर के सहायक निर्देशक के रूप में काम किया। धवन ने सिद्धार्थ मल्होत्रा और आलिया भट्ट के साथ करन जौहर की स्टूडेंट ऑफ़ द इयर (2012) से अपनी शुरुआत की। उनके प्रदर्शन और नृत्य को सराहा गया। सीएनएन आईबीएन फिल्म समीक्षक राजीव मसंद ने लिखा, " वास्तव में, वरुण यहाँ रहने के लिए आया है ! यह आसानी के साथ अनोखे और कमजोर दोनों दृश्यों से निपटने में सक्षम है"। समीक्षक कोमल नाहटा ने टिप्पणी की, " वरुण धवन बहुत अच्छी तरह से खराब बव्वा के रूप में दिखाई देते हैं। वरुण तीनों में सबसे अच्छे डांसर है। फिल्मफेयर से रैडिता टंडन ने लिखा, "वरुण आकर्षक है और अपने शानदार नृत्य कौशल के लिए वे एक विशेष उल्लेख के लायक है"।
वरुण 2014 में करण जौहर निर्मित फिल्म हम्प्टी शर्मा की दुल्हनिया में आलिया भट्ट के साथ एक बार फिर नजर आये। फिल्म ने पहले सप्ताह में काफी अच्छा कारोबार किया।
मिकिर

मिकिर, भारत की एक प्रमुख जनजाति हैं।
वी मोहिनी गिरि

सम्मान

उन्हें सन २००७ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। ये दिल्ली से हैं।
२००५ राम जन्मभूमि हमला

5 जुलाई 2005 को इस्लामिक आतंकी संगठन लश्कर-ए-तैयबा के पांच आतंकवादियों ने अस्थायी राम मंदिर पर हमला किया. सभी पांच को मुठभेड़ में केंद्रीय रिजर्व पुलिस बल (सीआरपीएफ) द्वारा गोली मार दी गयी, जबकि एक नागरिक की आतंकियों द्वारा ग्रेनेड हमले में मृत्यु हो गई। सीआरपीएफ के तीन सिपाही हताहत हुए, जिनमें से दो गंभीर रूप से घायल हुए।

बाद

भारत के अधिकांश राजनीतिक संगठनों ने हमले के बर्बर स्वरुप की निंदा की और लोगों से अनुरोध किया की कानून और व्यवस्था बनाए रखें. राष्ट्रीय स्वयंसेवक संघ, उसके सहयोगी संगठनों विश्व हिन्दू परिषद और भारतीय जनता पार्टी (भाजपा) ने भारत में व्यापक विरोध और प्रर्दशन की घोषणा की 8 जुलाई, 2005 के लिए. भाजपा अध्यक्ष एल. के. आडवाणी ने आतंकवादी गतिविधियों रोकथाम के अधिनियम को हमले के मद्देनजर पुनः बहाली की बात कही.
सामान्य चिकित्सा में प्रयुक्त उपकरण

सामान्य चिकित्सा और क्लिनिकों (अर्थात् आंतरिक चिकित्सा और बाल रोग) में प्रयुक्त उपकरण इस प्रकार हैं:
एप्रोटिनिन

एप्रोटिनिन एक कार्बनिक यौगिक है।
गाँधी कंप्यूटर एवं शोध संसथान, रायगढ़

शिक्षा

प्रारंभ में स्नातकोत्तर (एम.सी.ए.) कोर्स शुरू किया गया था और 2006 में एम.बी.ए. शुरू किया गया था। 2004 से, जीआईएसीआर कंप्यूटर इंजीनियरिंग, इनफार्मेशन टेक्नोलॉजी, इलेक्ट्रॉनिक्स इंजीनियरिंग, इलेक्ट्रिकल इंजीनियरिंग, सिविल इंजीनियरिंग और मैकेनिकल इंजीनियरिंग में 06 स्नातक (बी.टेक) पाठ्यक्रम प्रदान करता है। प्रवेश ओडिशा संयुक्त प्रवेश परीक्षा (OJEE) के माध्यम से होता है। यह सिविल इंजीनियरिंग और मैकेनिकल इंजीनियरिंग में डिप्लोमा पाठ्यक्रम भी प्रदान करता है।

सुविधाएँ

जीआईएसीआर सुविधाओं में एक सुंदर उद्यान, केंद्रीय पुस्तकालय, वातानुकूलित कंप्यूटर प्रयोगशालाएँ, कंप्यूटर केंद्र, प्रशिक्षण, विकास और प्लेसमेंट विभाग, यांत्रिक कार्यशालाएँ, सिविल कार्यशालाएँ, विद्युत प्रयोगशालाएँ, इलेक्ट्रॉनिक्स प्रयोगशालाएँ, कैंटीन और छात्र कॉमन रूम शामिल हैं।
विष्णु धर्मसूत्र

विष्णु धर्मसूत्र को 'विष्णु स्मृति' अथवा 'वैष्णव धर्मशास्त्र' भी कहते है। इसमें 100 अध्याय हैं जिनमें से कुछ अध्याय अत्यंत संक्षिप्त हैं। उनमें एक–एक पद्य और एक–एक सूत्र मात्र ही हैं। प्रथम और अन्तिम अध्याय पूर्णतया पद्यात्मक हैं।
अंशधारी

भागीदार या अंशधारी (shareholder या stockholder) उस व्यक्ति या संस्था को कहते हैं जिसके पास किसी सार्वजनिक या निजी कम्पनी के एक या अधिक शेयरों का स्वामित्व हो।
सू

सू (अंग्रेज़ी: sioux) उत्तर अमेरिका की एक मूल अमेरिकी आदिवासी जनजाति है। सू नाम के अंतर्गत बहुत सी उपजनजातियाँ आती हैं जो किसी ज़माने में सब विशाल सू राष्ट्र का हिस्सा मानी जाती थीं।

सू लोगों के नाम

बहुत से अन्य मूल अमेरिकी आदिवासी जातियों की तरह, सू क़बीलों में भी रिवाज था के बच्चों का नाम ऐसी चीज़ों पर रखा जाये जिनके बारे में बच्चे का चेहरे, शरीर या व्यक्तित्व याद दिलाता हो। उदाहरंतः एक प्रसिद्ध लकोटा क़बीले के मुखिये का नाम "थाथान्ग्का इयोताके" था जिसका हिंदी में मतलब "बैठा सांड" है और जिसे अंग्रेज़ी में सिटिंग बुल (Sitting Bull) से बुलाया जाता है।
भारत में वैश्वीकरण

ईसापूर्व से ही भारत अपने ज्ञान-विज्ञान, दर्शन तथा अतिसम्पन्न अर्थव्यवस्था के कारण विश्वविख्यात रहा है। दो हजार वर्ष पहले विश्व के सकल घरेलू उत्पाद (जी डी पी) का लगभग 32.9% हिस्सा भारत का था तथा इसकी जनसंख्या विश्व की कुल जनसंख्या का लगभग 17% थी। अति प्राचीन काल से ही भारत में निर्मित सामान विश्व के विभिन्न भागों में दूर-दूर तक निर्यात किए जाते थे। अतः 'वैश्वीकरण' की संकल्पना भारत के लिए कोई नई बात नहीं है, 'वसुधैव कुटुम्बकम्' (पूरी धरती ही अपना परिवार है) का विचार यहाँ अनादि काल से प्रचलित है।
मुख्य अनुक्रम

मुख्य अनुक्रम या मेन सीक्वॅन्स एक तारों की श्रेणी है। हज़ारों-लाखों तारों के अध्ययन के बाद देखा गया है के बहुत से छोटे आकार के तारों में तारे के रंग और उसकी निरपेक्ष कान्तिमान (यानि मूल चमक) में गहरा सम्बन्ध होता है। इन तारों की चमक जितनी ज़्यादा हो वे उतने ही नीले नज़र आते हैं और चमक जितनी कम हो वे उतने ही लाल नज़र आते हैं। ऐसे तारों को मुख्य अनुक्रम तारे या बौने तारे कहा जाता है।
अक्रियावाद

अक्रियावाद बुद्ध के समय का एक प्रख्यात दार्शनिक मतवाद। महावीर तथा बुद्ध से पूर्व के युग में भी इस मत का बड़ा बोलबाला था। इसके अनुसार न तो कोई कर्म है, न कोई क्रिया और न कोई प्रयत्न। इसका खंडन जैन तथा बौद्ध धर्म ने किया, क्योंकि ये दोनों प्रयत्न, कार्य, बल तथा वीर्य की सत्ता में विश्वास रखते हैं। इसी कारण इन्हें कर्मवाद या क्रियावाद कहते हैं। बुद्ध के समय पूर्णकश्यप नामक आचार्य इस मत के प्रख्यात अनुयायी बतलाए गए हैं।
संस्कार

संस्कार शब्द का मूल अर्थ है, 'शुद्धीकरण'।  मूलतः संस्कार का अभिप्राय उन धार्मिक कृत्यों से था जो किसी व्यक्ति को अपने समुदाय का पूर्ण रुप से योग्य सदस्य बनाने के उद्देश्य से उसके शरीर, मन और मस्तिष्क को पवित्र करने के लिए किए जाते थे, किन्तु हिंदू संस्कारों का उद्देश्य व्यक्ति में अभीष्ट गुणों को जन्म देना भी था। प्राचीन भारत में संस्कारों का मनुष्य के जीवन में विशेष महत्व था। संस्कारों के द्वारा मनुष्य अपनी सहज प्रवृतियों का पूर्ण विकास करके अपना और समाज दोनों का कल्याण करता था। ये संस्कार इस जीवन में ही मनुष्य को पवित्र नहीं करते थे, उसके पारलौकिक जीवन को भी पवित्र बनाते थे। प्रत्येक संस्कार से पूर्व होम किया जाता था, किंतु व्यक्ति जिस गृह्यसूत्र का अनुकरण करता हो, उसी के अनुसार आहुतियों की संख्या, हव्यपदार्थों और मन्त्रों के प्रयोग में अलग-अलग परिवारों में भिन्नता होती थी।

इतिहास

वैदिक साहित्य में 'संस्कार' शब्द का प्रयोग नहीं मिलता। संस्कारों का विवेचन मुख्य रुप से गृह्यसूत्रों में ही मिलता है, किन्तु इनमें भी संस्कार शब्द का प्रयोग यज्ञ सामग्री के पवित्रीकरण के अर्थ में किया गया है। वैखानस स्मृति सूत्र ( 200 से 500 ई.) में सबसे पहले शरीर संबंधी संस्कारों और यज्ञों में स्पष्ट अन्तर मिलता है।
ॠग्वेद में संस्कारों का उल्लेख नहीं है, किन्तु इसके कुछ सूक्तों में विवाह, गर्भाधान और अंत्येष्टि से संबंधित कुछ धार्मिक कृत्यों का वर्णन मिलता है। यजुर्वेद में केवल श्रौत यज्ञों का उल्लेख है, इसलिए इस ग्रंथ के संस्कारों की विशेष जानकारी नहीं मिलती। अथर्ववेद में विवाह, अंत्येष्टि और गर्भाधान संस्कारों का पहले से अधिक विस्तृत वर्णन मिलता है। गोपथ ब्राह्मण और शतपथ ब्राह्मण में उपनयन, गोदान संस्कारों के धार्मिक कृत्यों का उल्लेख मिलता है। तैत्तिरीय उपनिषद में शिक्षा समाप्ति पर आचार्य की दीक्षान्त शिक्षा मिलती है।
अर्थात् गृह्यसूत्रों से पूर्व संस्कारों के पूरे नियम नहीं मिलते। ऐसा प्रतीत होता है कि गृहसूत्रों से पूर्व पारम्परिक प्रथाओं के आधार पर ही संस्कार होते थे। सबसे पहले गृहसूत्रों में ही संस्कारों की पूरी पद्धति का वर्णन मिलता है। गृह्यसूत्रों में संस्कारों के वर्णन में सबसे पहले विवाह संस्कार का उल्लेख है। इसके बाद गर्भाधान, पुंसवन, सीमंतोन्नयन, जात- कर्म, नामकरण, निष्क्रमण, अन्न- प्राशन, चूड़ा- कर्म, उपनयन और समावर्तन संस्कारों का वर्णन किया गया है। अधिकतर गृह्यसूत्रों में अंत्येष्टि संस्कार का वर्णन नहीं मिलता, क्योंकि ऐसा करना अशुभ समझा जाता था। स्मृतियों के आचार प्रकरणों में संस्कारों का उल्लेख है और तत्संबंधी नियम दिए गए हैं। इनमें उपनयन और विवाह संस्कारों का वर्णन विस्तार के साथ दिया गया है, क्योंकि उपनयन संस्कार के द्वारा व्यक्ति ब्रह्मचर्य आश्रम में और विवाह संस्कार के द्वारा गृहस्थ आश्रम में प्रवेश करता था।
मनु और याज्ञवल्क्य के अनुसार संस्कारों से द्विजों के गर्भ और बीज के दोषादि की शुद्धि होती है। कुमारिल भट्ट ( ई. आठवीं सदी ) ने तन्त्रवार्तिक ग्रंथ में इसके कुछ भिन्न विचार प्रकट किए हैं। उनके अनुसार मनुष्य दो प्रकार से योग्य बनता है - पूर्व- कर्म के दोषों को दूर करने से और नए गुणों के उत्पादन से। संस्कार ये दोनों ही काम करते हैं।

व्युत्पत्ति

'सम्' उपसर्ग पूर्वक 'कृ' धातु से 'घञ्' प्रत्यय करने पर 'संस्कार' शब्द बनता है। पूर्वाचार्यों ने संस्कार शब्द का विभिन्न अर्थों में उपयोग किया है।
प्रावरणी

शारीरिकी में प्रावरणी या फ़ैशिया (fascia), जिसे अनौपचारिक रूप से धज्जी भी कहते हैं, संयोजी ऊतक की एक पट्टी या पर्ण होती है जो त्वचा के नीचे माँसपेशियों व अन्य आंतरिक अंगों से जुड़े और उन्हें घेरे, स्थाई रखे या अन्य अंगों से पृथक रखे। शरीर में अपने स्थान की गहराई के अनुसार फ़ैशिया को श्रेणीकृत करा जाता है: सतही प्रावरणी (superficial fascia), गहरी प्रावरणी (deep fascia) और पार्श्विक प्रावरणी (parietal fascia, visceral fascia)। प्रावरणी का अधिकांश भाग कोलेजन के रेशों का बना होता है, जिसका निर्माण फ़ाइब्रोब्लास्ट नामक कोशिकाएँ करती हैं।
बांग्लादेश की संस्कृति

बांग्लादेश की संस्कृति बांग्लादेश के लोगों के जीवन के तरीके को संदर्भित करती है। यह सदियों से विकसित हुआ है और बांग्लादेश के कई सामाजिक समूहों की सांस्कृतिक विविधता को शामिल करता है। 19वीं और 20 वीं शताब्दी की शुरुआत में बंगाल पुनर्जागरण ने उल्लेख किया कि बंगाली लेखकों, संतों, लेखकों, वैज्ञानिकों, शोधकर्ताओं, विचारकों, संगीतकारों, चित्रकारों और फिल्म निर्माताओं ने बंगाली संस्कृति के विकास में महत्वपूर्ण भूमिका निभाई है। बंगाल पुनर्जागरण में नवजात राजनीतिक भारतीय राष्ट्रवाद के बीज शामिल थे और आधुनिक भारतीय कलात्मक और सांस्कृतिक अभिव्यक्ति के कई तरीकों से अग्रदूत थे।

संगीत

बांग्लादेश की संगीत और नृत्य शैलियों को शास्त्रीय, लोक और आधुनिक में तीन श्रेणियों में विभाजित किया जा सकता है। बांग्लादेश एक बार पाकिस्तान का हिस्सा था, और इसे पूर्वी पाकिस्तान कहा जाता था। शास्त्रीय शैली भारतीय उपमहाद्वीप के संगीत और नृत्य के अन्य प्रचलित शास्त्रीय रूपों से प्रभावित हुई है और तदनुसार, भरतनाट्यम और कथक जैसे कुछ प्रभावशाली नृत्य रूप दिखाते हैं। मणिपुरी और संथाली नृत्य जैसे भारतीय उपमहाद्वीप के पूर्वोत्तर हिस्से में प्रचलित कई नृत्य शैली का अभ्यास किया जाता है, लेकिन बांग्लादेश ने अपनी विशिष्ट नृत्य शैली विकसित की है। बांग्लादेश में लोक परंपराओं की एक समृद्ध परंपरा है, जिसमें जीवंत परंपरा और आध्यात्मिकता, रहस्यवाद और भक्ति में गीत शामिल हैं। ऐसे लोक गीत प्रेम सहित अन्य विषयों के चारों ओर घूमते हैं। सबसे प्रचलित लोक गीतों और संगीत परंपराओं में भाटियाली, बाउल, मारफति, मुर्शिदी और भवाय्या शामिल हैं। लालन शाह, हसन राजा, कंगल हरिनथ, रोमेश शिल, अब्बास उदीन और कई अज्ञात अज्ञात गीतकारों जैसे गीतकारों ने बांग्लादेश के लोक गीतों की परंपरा को समृद्ध किया है।

सिनेमा

बांग्लादेशी प्रेस विविध, स्पष्ट और निजी स्वामित्व वाली है। देश में 200 से अधिक समाचार पत्र प्रकाशित किए गए हैं। बांग्लादेश बेटार राज्य संचालित रेडियो सेवा है। ब्रिटिश ब्रॉडकास्टिंग कॉर्पोरेशन लोकप्रिय बीबीसी बांग्ला समाचार और वर्तमान मामलों की सेवा संचालित करता है। वॉयस ऑफ अमेरिका से बंगाली प्रसारण भी बहुत लोकप्रिय हैं। बांग्लादेश टेलीविजन (बीटीवी) राज्य के स्वामित्व वाली टेलीविजन नेटवर्क है। कई समाचार चैनलों सहित 20 से अधिक निजी स्वामित्व वाले टेलीविजन नेटवर्क। पत्रकारों की सेंसरशिप और उत्पीड़न के सरकारी प्रयासों के कारण, मीडिया की स्वतंत्रता एक प्रमुख चिंता बनी हुई है।

नाबन्ना

फसल त्यौहार को नबन्ना कहा जाता है। यह आमतौर पर कटाई के पहले दिन आगरायन (बंगाली महीने) के पहले दिन मनाया जाता है। मुख्य त्योहार ढाका विश्वविद्यालय में चारुकला (ललित कला) में गीत, नृत्य, केक, मीठा, रंगीन जुलूस और कई पारंपरिक प्रस्तुति के साथ जातिया नबन्ना उत्सवब उज्जपन परशाद का आयोजन कर रहा है।

वस्त्र

सोनारगांव, बांग्लादेश में बुरी एक साड़ी का हिस्सा बांग्लादेशी लोगों के पास अद्वितीय पोशाक वरीयताएं हैं। बांग्लादेशी पुरुष परंपरागत रूप से धार्मिक और सांस्कृतिक अवसरों पर पंजाबी पहनते हैं।  बांग्लादेशी पुरुष औपचारिक अवसरों पर आरामदायक पहनने (ग्रामीण इलाकों में) और शर्ट-पैंट या सूट के रूप में लुंगी पहनते हैं। शारी बांग्लादेशी महिलाओं का मुख्य और पारंपरिक पोशाक हैऔर कुछ युवा महिला भी सलवार कमीज पहनती हैं। शहरी इलाकों में, महिलाओं को पश्चिमी कपड़े पहने हुए भी देखा जा सकता है।
ज्येष्ठ शुक्ल दशमी

ज्येष्ठ शुक्ल दशमी  भारतीय पंचांग  के अनुसार तृतीय माह की दसवी तिथि है, वर्षान्त में अभी २९० तिथियाँ अवशिष्ट हैं।
मरणोत्तर स्तंभन

मरणोत्तर स्तंभन (अंग्रेजी: Death Erection डेथ इरेक्शन), एक शैश्निक स्तंभन है और जिसे तकनीकी भाषा में प्रायापिज़्म कहते हैं, अक्सर उन पुरुषों के शव में देखने में आता है, जिनकी मृत्यु प्राणदंड, विशेष रूप से फांसी के कारण हुई हो।

समीक्षा

मरणोत्तर स्तंभन होने का प्रमुख कारण गले पर फंदा कसने के कारण अनुमस्तिष्क पर पड़ा दबाव है। मेरुरज्जु चोटों को प्रायापिज़्म के साथ जोड़कर देखा जाता है। जीवित रोगियों में प्रायापिज़्म का कारण अनुमस्तिष्क या मेरुरज्जु पर लगी चोट से जोड़कर देखा जाता है। ऐसा विश्वास किया जाता है कि, फांसी से मृत्यु, चाहे वो निष्पादन द्वारा हुई हो या आत्महत्या द्वारा, पुरुषों और महिलाओं दोनों के जननांगों को प्रभावित करती है।
महिलाओं में, ओष्टक की गटकन के कारण योनि से रक्तस्राव हो सकता है। पुरुषों में, शिश्न के कम या अधिक स्तंभन के साथ श्लेष्म, मूत्र, या प्रोस्टैटिक तरल का रिसाव होना एक निरंतर घटने वाली घटना है, जिसकी सम्भावना हर तीन में से एक व्यक्ति को होती है। मृत्यु के अन्य कारणों से भी ये प्रभाव देखा जा सकता है जैसे मस्तिष्क, रक्त वाहिकाओं में घातक गोली लगना, विषाक्तता के द्वारा और न्यायालयिक रूप से कहें तो शवपरीक्षा के दौरान प्रायापिज़्म इस बात का संकेत है की मृत्यु तीव्र और हिंसक ढंग से हुई थी।
१६ मई

जन्म

१९३१ - नटवर सिंह, भारतीय राजनेता व विद्वान, पूर्व विदेश मंत्री, भारत सरकार
ब्रिस्टल स्काउट

ब्रिस्टल स्काउट एक सादा, एकल सीट, रोटरी इंजन वाला बाईप्लेन था जो की मूलतः नागरिक दौड के लिए बनाया गया था व बाद मे जिसका की प्रयोग हलके लड़ाकू व टोही विमान के रूप में हुआ। इसे ब्रिटिश और कोलोनिअल एरोप्लेन कंपनी के चित्रणकरता फ्रंक बार्नवेल ने बनाया था। इस विमान ने पहली उड़ान २३ फ़रवरी १९१४ को भरी.
सन १९१४ से १९१६ तक ऐसे करीब ३७४ विमान शाही उड़न कोर्प्स, शाही नौसेना की वायु सेवा व ऑस्ट्रेलियाई उड़न कोर्प्स के लिए बनाए गए। इसका उपयोग इन सेन्य संगठनो द्वारा प्रथम विश्वयुद्ध में जर्मन साम्राज्य के खिलाफ किया गया।
ऑडी

ऑडी इंडिया

ऑडी इंडिया की स्थापना मार्च 2007 में फोक्सवैगन ग्रुप सेल्स इंडिया के एक विभाजन के रूप में की गई थी। दुनिया भर में 110 देशों में ऑडी का प्रतिनिधित्व किया जाता है और 2004 से ऑडी अपने उत्पादों को भारतीय बाजार पर बेच रहा है।
मार्च 2007 में, ऑडी ने भारत के लिए अपनी बिक्री कंपनी की स्थापना की। ऑक्स इंडिया को वोक्सवैगन ग्रुप सेल्स इंडिया प्राइवेट के डिवीजन के रूप में स्थापित करके। लिमिटेड मुंबई में। ऑडी महत्वाकांक्षी विकास योजनाओं के साथ देश में एक स्पष्ट दीर्घकालिक बयान दे रहा है। ऑडी का लक्ष्य भारतीय बाजार में अग्रणी ऑटोमोबाइल लक्जरी ब्रांड बनना है, और 2015 से ही रहा है।
ऑडी इंडिया रणनीति में ब्रांडिंग, मार्केटिंग, विनिर्माण (स्थानीय रूप से अपने आयात बिल को 10-30% की सीमा में कटौती करने के लिए इंजन इकट्ठा करने) में महत्वपूर्ण निवेश शामिल है, विशेष डीलरशिप और बिक्री सेवाओं के बाद। 2007 में, भारत में नए कार खरीदारों में से केवल 2 प्रतिशत ही ऑडी को जानते थे। 2008 में, यह 13 प्रतिशत तक चला गया।. विशेष डीलरशिप और बिक्री सेवाओं के बाद। 2007 में, भारत में नए कार खरीदारों में से केवल 2 प्रतिशत ही ऑडी को जानते थे। 2008 में, यह 13 प्रतिशत तक चला गया।
लोक सत्ता (पार्टी)

संस्थापक

इसके संस्थापक डॉ॰ जयप्रकाश नारायण 1980 बैच के पूर्व आईएएस अधिकारी हैं और आंध्र प्रदेश, भारत से कार्यकर्ता हैं। 1996 में उन्होंने अपनी नौकरी छोड़ दी और पार्टी शुरू करने से पहले शासन और राजनीति के बारे में लोगों को शिक्षित करने के लिए विभिन्न लोकतांत्रिक आंदोलनों पर काम किया।

कार्यसूची

लोक सत्ता पार्टी ने शासन के केंद्र में नागरिकों को स्थापित करने के लिए पचास गारंटी का प्रस्ताव दिया.

इतिहास

लोकसत्ता आंध्र प्रदेश में नागरिक आंदोलन "लोकसत्ता आंदोलन" या लोक सत्ता मूवमेंट के रूप में शुरू हुआ और बाद में वोट जुहू अभियान और वोट मुंबई के साथ देश भर में फैल गया।
लोक सत्ता संगठन ने अन्य नागरिक संगठनों के साथ काम करके दस साल से अधिक वर्षों में अनेक राजनीतिक सुधार लाने पर काम किया है। लोकसत्ता पार्टी इस एहसास के साथ स्थापित की गयी कि है प्रत्यक्ष राजनीति में प्रवेश केवल करने के लिए हमारी प्रणाली में मूलभूत परिवर्तन करने और एक नया राजनीतिक संस्कृति के बारे में लाने के विकल्प . सदस्यता में तेज़ी से विस्तार हुआ और अब ग्रेटर हैदराबाद क्षेत्र में 30,000 और आंध्र प्रदेश में 6,00,000 से अधिक सदस्य हैं। लोकसत्ता पार्टी अब लोकसत्ता महाराष्ट्र, लोकसत्ता कर्नाटक, तमिलनाडु लोकसत्ता सहित कई अन्य राज्यों में है।

2008 के उपचुनाव

लोक सत्ता (पार्टी) ने पहली बार 2008 में विधानसभा उपचुनाव में चुनाव लड़ा और जिन चार सीटों पर से चुनाव लड़ा उनमें से एक (खैरताबाद) में दूसरे स्थान पर रही. लोक सत्ता पार्टी 10% वोट हासिल करने में सक्षम रही.

2009 के चुनाव

जिन 249 विधानसभा सीटों पर पार्टी ने चुनाव लड़ा उनमें से कुक्कटपल्ली विधानसभा क्षेत्र जहां डॉ॰ जयप्रकाश नारायण को मैदान में उतारा गया था, को अपने निकटतम प्रतिद्वंद्वी कांग्रेस (आई) 15,000 से अधिक वोटों के बहुमत से जीतने में सक्षम रही.
यह आंध्र प्रदेश की चुनावी राजनीति में एक ऐतिहासिक क्षण है जब मतदाताओं ने परंपरागत दलों को छोड़कर उस उम्मीदवार के लिए मतदान किया जिस पर उन्हें विश्वास था कि वह प्रणाली में बदलाव लाने में मदद करेगा.
राज्य भर में मतदान का 1.9% और शहरी क्षेत्रों में 6.4% वोट प्राप्त करके लोकसत्ता एक महत्वपूर्ण राजनीतिक दल के रूप में उभरा.
उपनिवेशवाद का इतिहास

उपनिवेशों का अन्त

द्वितीय विश्वयुद्ध के बाद उपनिवेशवाद का प्रभाव तेज़ी से घटा। कुछ विद्वानों की मान्यता है कि अक्टूबर क्रांति के पश्चात ही औपनिवेशिक प्रणाली दरकने की शुरुआत हो गयी थी। 1945 के बाद स्पष्ट हो गया कि अंतर्राष्ट्रीय समुदाय पर उपनिवेशवाद विरोधी रुझान हावी हो चुके हैं। अमेरिका और सोवियत संघ ने इस दौर में पुराने किस्म के उपनिवेशवाद का जम कर विरोध किया और आत्म-निर्णय के सिद्धान्त का पक्ष लिया। युरोप की हालत इस समय तक बेहद कमजोर हो गयी थी। वह दूर-दराज़ में फैले हुए उपनिवेशों की आर्थिक लागत उठाने की हालत में नहीं था। नवगठित संयुक्त राष्ट्र संघ उपनिवेशों में चल रहे राष्ट्रवादी आंदोलनों के प्रभाव में वि-उपनिवेशीकरण की प्रक्रिया को प्रोत्साहित कर रहा था। नतीजे के तौर पर 1947 से 1980 के बीच में ब्रिटेन को क्रमशः भारत, बर्मा, घाना, मलाया और ज़िम्बाब्वे का कब्ज़ा छोड़ना पड़ा। इसी सिलसिले में आगे डच साम्राज्यवादियों को 1949 में इण्डोनेशिया से जाना पड़ा और अफ़्रीका में आख़िरी औपनिवेशिक ताकत के रूप में पुर्तगाल ने अपने उपनिवेशों को 1974-75 में आज़ाद कर दिया। 1954 में इंडो-चीन क्षेत्र और 1962 में अल्जीरिया के रक्तरंजित संघर्ष के सामने फ़्रांस को घुटने टेकने पड़े। साठ के दशक में ही भारत के प्रांत गोवा से पुर्तगाल ने अपना बोरिया-बिस्तर समेट लिया।
हागिया सोफिया

हागिया सोफिया या आयासोफ़िया (Church of Holy Wisdom या वर्तमान आयादफया संग्रहालय) एक पूर्व पूर्वी आरथोडोकस चर्च जिसे १४५३ में जीत कस्न्निया के बाद उस्मान बिजान्तिनों ने मस्जिद में बदल दिया। १९३५ में आतातुर्क ने उसकी गिरजे व मस्जिद के रूप समाप्त करके उसे संग्रहालय बना दिया। हागिया सोफिया तुर्की के शहर इस्तांबुल में स्थित है और बलाशक और संदेह दुनिया के इतिहास में सबसे इमारतों में गिना जाता है।
लातिनी भाषा में उसे सेंकटा सोफ़िया (Sancta Sophia) और तुर्की भाषा में आयासोफ़िया (Ayasofya) कहा जाता है। अंग्रेजी में कभी कभी उसे सेंट सोफ़िया(Saint Sophia) भी कहा जाता है।

इतिहास

४ शताब्दी के दौरान यहां निर्माण होने वाले गिरजे कोई आसार अब नहीं। पहले गिरजे की तबाही के बाद कस्नटियन पन्ना बेटे कस्नटियस समीक्षा इसे बनवाया लेकिन ५३२ में चर्च भी दंगों और हंगामों की भेंट चढ़ गया। उसे जस्टेनीन पन्ना ने फिर निर्माण कराया और २७ दिसम्बर ५३७ ए को पूरा हुआ। यह चर्च आशबैलेह के गिरजे के निर्माण तक एक हजार से अधिक साल तक दुनिया का सबसे बड़ा चर्च है। हागिया सोफिया कई बार ज़ल्सलों का शिकार रहा जिसमें ५५८ में इसका गुंबद गरगया और ५६३ में उसकी जगह फिर लगाया जाने वाला गुंबद भी तबाह हो गया। ९८९ के भूकंप में भी उसे नुकसान पहुंचा। १४५३ में कस्न्निया की उस्मान साम्राज्य में शामिल होने के बाद हागिया सोफिया एक मस्जिद बना दिया गया और यह स्थिति १९३५ तक बरकरार रही जब कमाल आतातुर्क ने उसे संग्रहालय में तब्दील कर दिया।
हागिया सोफिया निस्संदेह बीजान्टिन वास्तुकला का एक उत्कृष्ट था जिससे उस्मान वास्तुशिल्प ने जन्म लिया। इतमानीओं की स्थापित अन्य मस्जिदों प्रिंस मस्जिद सुलैमान मस्जिद और रुस्तम पाशा मस्जिद हागिया सोफिया के वास्तुशिल्प से प्रभावित हैं। उस्मान दौर में मस्जिद में कई निर्माण कार्य किए गए जिनमें सबसे प्रसिद्ध १६ वीं सदी के प्रसिद्ध विशेषज्ञ निर्माण निर्माता स्नान पाशा निर्माण है जिसमें नए मेनारों स्थापित भी शामिल थे जो आज तक कायम है। १९ वीं सदी में मस्जिद में मिम्बर निर्माण और मध्य में हज़रत मुहम्मद स उपकरण और स्लिम और चारों रिफ़ाइे राशदीन नाम की क्रतयाँ स्थापित की गईं। उसके सुंदर गुंबद का व्यास ३१ मीटर (१०२ फीट) है और यह ५६ मीटर ऊपर है।
क्यूबेक का ध्वज

क्यूबेक का ध्वज क्यूबेक, कनाडा का प्रान्तीय ध्वज है जिसे फ्लर्देलीसे (Fleurdelisé) कहा जाता है। कनाडा में अपनाया गया यह पहला प्रान्तीय ध्वज था जिसे २१ जनवरी, १९४८ को कीबैक नगर में स्थित राष्ट्रीय सभा में प्रथम बार प्रदर्शित किया गया था। क्यूबेक का ध्वज दिवस २१ जनवरी को प्रति वर्ष मनाया जाता है, यद्यपि कुछ समय तक इसे मई में मनाया जाता रहा। २००८ में ध्वज की साठवीं वर्षगाँठ के अवसर पर एक परेड निकाली गई।